Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

"E bine că Agassi a recunoscut că s-a drogat, frumos. Dacă eram Federația Internațională, îi luam toate titlurile. I le anulam! S-a drogat, la revedere! Toate titlurile înapoi! Și cu Sharapova, la fel. Titlurile înapoi!", a spus Ilie Năstase, pentru Pro X.

Andre Agassi a recunoscut că s-a drogat

Câștigător a opt titluri de Grand Slam, Andre Agassi a recunoscut, în 2009, în autobiografia sa, că a consumat droguri "grele" in timpul carierei sale de profesionist. Americanul a fost depistat pozitiv cu un drog puternic în 1997 şi a minţit autorităţile sportive, pentru a evita o suspendare pentru dopaj.

Agassi a recunoscut că a fost dependent de metamfetamină, un drog sintetic, care provoacă euforia, în momentele în care avea probleme în carieră. Oficialii ATP l-au iertat și nu au dezvăluit rezultatele testelor antidoping.

"Este ceea ce nu vrei să auzi. Sper în compasiune şi cred că poate o astfel de persoană nu trebuie condamnată. Poate aceastăpersoană are nevoie de puţin ajutor. Pentru că a fost o perioadă în viaţa mea când am avut nevoie de ajutor. Aveam o problemă şi poate sunt mulţi sportivi testaţi pozitiv, care au o problemă. Astfel, cer să mi se arate compasiune", a spus, ulterior, Agassi.

Maria Sharapova, depistată pozitiv

Depistată pozitiv cu Meldonium la începutul lui 2016, după o probă recoltată în urma meciului pierdut în sferturile de finală de la Australian Open, în fața Serenei Williams, Maria Sharapova a pierdut atunci majoritatea sponsorilor.

"Îmi asum întreaga responsabilitate! Am comis o mare greşeală. Voi suporta consecinţele. Nu vreau să-mi închei cariera în acest mod. Sper să mai primesc o şansă să practic acest sport!

Am primit o scrisoare de la ITF (n.r. - Federaţia Internaţională de Tenis) prin care am fost anunţată că am picat un test antidoping. Îmi asum responsabilitatea.

Timp de 10 ani am luat acest medicament care se numeşte Mildronate şi am aflat că are o substanță numită Meldonium, care era legală, dar de la 1 ianuarie aceasta a devenit ilegală.

Prima dată am luat acest medicament în 2006. Eram bolnavă foarte des, aveam o deficienţă de magneziu, aveam un istoric în familie cu mai multe cazuri de diabet", spunea, atunci, Sharapova.

Suspendată pentru dopaj, sportiva din Rusia a fost nevoită să stea departe de teren 15 luni și a revenit în aprilie 2017.

Etichete:

,

,